Diari Oficial de la Generalitat Valenciana


Sumari del DOGV 7190, del 13-01-2014 (2013/12560)

RESOLUCIÓ de 5 de desembre de 2013, del director general de l'Institut Valencià de Competitivitat Empresarial (IVACE), per la qual es deleguen competències en la direcció adjunta de l'IVACE en matèria d'internacionalització i es revoca parcialment una delegació a favor de la direcció adjunta de l'IVACE en matèria d'energia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7190

Data del DOGV
:   13-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12643


Data del document
:   05-12-2013

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

RESOLUCIÓ de 5 de desembre de 2013, del director general de l'Institut Valencià de Competitivitat Empresarial (IVACE), per la qual es deleguen competències en la direcció adjunta de l'IVACE en matèria d'internacionalització i es revoca parcialment una delegació a favor de la direcció adjunta de l'IVACE en matèria d'energia. [2013/12094]  
Pel Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, i per la Llei 1/2013, de 21 de maig, de Mesures de Reestructuració i Racionalització del Sector Públic Empresarial i Fundacional de la Generalitat que deriva del Decret Llei 7/2012, es va modificar la denominació i les finalitats de l'Institut de la Xicoteta i Mitjana Indústria de la Generalitat Valenciana (IMPIVA), que va passar a denominar-se Institut Valencià de Competitivitat Empresarial i a assumir els àmbits competencials de l'Agència Valenciana de l'Energia (AVEN) i de les mercantils Seguretat i Promoció Industrial Valenciana, SA, (SEPIVA) i Institut Valencià de l'Exportació, SAU (IVEX) i la seua filial, entitats la supressió i extinció de les quals es va preveure en eixes mateixes disposicions.  
El Decret 4/2013, de 4 de gener, del Consell, va aprovar el Reglament d'Organització i Funcionament de l'Institut Valencià de Competitivitat Empresarial (IVACE), l'article 9 del qual establix que l'entitat s'organitza en direccions adjuntes dependents del director general, la titularitat de les quals posseïxen els/les directors/res generals de la Conselleria d'Economia, Indústria, Turisme i Ocupació amb competències en matèria d'energia i internacionalització, i que la seua gestió la integraran les unitats administratives que aprove el Consell de Direcció.   
  
Pel fet que s'ha culminat el procés d'extinció i supressió de les entitats la integració de les quals s'havia previst, resulta oportú que, fins que el Consell de Direcció d'IVACE no aprove l'organigrama integral de l'entitat i es produïsca la seua implementació efectiva, el director general de l'IVACE delegue una sèrie de competències sobre les funcions que té atribuïdes, a fi d'aconseguir una major eficàcia i agilitat en les tasques de gestió, de direcció i executives, en la direcció adjunta d'internacionalització que per la seua condició d'òrgan directiu de la conselleria té les competències en matèria d'internacionalització, atés que l'extinta IVEX manté la seua estructura fins que no es materialitze el nou organigrama.  
Així mateix, es considera procedent revocar parcialment la delegació de competències en matèria de personal efectuada per la Resolució de 8 de gener de 2013 (DOCV 6959, 06.02.2013) a favor del director adjunt de l'IVACE que per la seua condició d'òrgan directiu de la conselleria té les competències en matèria d'energia, a fi d'homogeneïtzar les delegacions de competències en les direccions adjuntes de l'IVACE,  
  
De conformitat amb el que preveu l'article 63 de la Llei 5/1983, de 30 de desembre, del Consell, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en exercici de les competències conferides per l'article 8 del Reglament de l'IVACE, resolc:  
  
  
Primer  
Delegar en la direcció adjunta de l'IVACE que per la seua condició d'òrgan directiu de la Conselleria té les competències en matèria d'internacionalització, i quant al dit àmbit material i a les persones integrades en la plantilla de l'IVACE procedents de l'extinta IVEX, SAU, que exercixen les actuacions hi incloses, les funcions conferides en l'article 8.2 del Reglament de l'IVACE aprovat pel Decret 4/2013 a la Direcció General de l'IVACE en els apartats a, g i f, amb excepció en este últim apartat de les competències relatives a l'elaboració de la relació de llocs de treball del personal.  
  
Segon  
Esta delegació de competències s'entén amb caràcter transitori, i produirà efectes fins a l'aprovació de l'organigrama de l'IVACE i de les unitats administratives en què quedarà integrada l'entitat, així com de la materialització de l'organigrama, tot això sense perjuí que, en qualsevol moment, l'òrgan delegatori puga revocar-la o avocar el coneixement i la resolució de qualsevol assumpte dels compresos en esta.  
  
  
Tercer  
Les resolucions o actes administratius que s'adopten en virtut d'esta delegació indicaran esta circumstància i s'entendran dictades per l'òrgan delegatori.  
Excepte autorització expressa d'una llei, no podran delegar-se les competències que s'exercisquen en virtut d'esta delegació.  
  
Quart  
Revocar parcialment la delegació de competències continguda en l'apartat f de l'article 8.2 del Reglament de l'IVACE efectuada per la Resolució, de 8 de gener de 2013, del director general de l'IVACE, per la qual es deleguen competències en el director adjunt de l'IVACE en matèria d'energia, quant a l'elaboració de la relació de llocs de treball del personal, perquè siga aprovada pel Consell de Direcció.  
  
Quint  
Esta resolució produirà efectes des del dia de la seua data.  
  
València, 5 de desembre de 2013.- El director general de l'Institut Valencià de Competitivitat Empresarial (IVACE): Joaquín Ríos Casanova.